રમલી અને ગૌતમ બાળપણથી એકબીજાના પાડોશી. એકબીજાના ગાઢ મિત્રો. સમયાંતરે આ મિત્રતા પ્રેમમાં પરિવર્તીત થઇ. ગૌતમ અને રમલી એકમેકને એ હદે પ્રેમ કરતાં કે માત્ર ચહેરો જોઈ મનની વાત ભાળી લેતાં. ગૌતમ શહેરમાં ત્રણેક વર્ષ માટે ભણવા જતો રહ્યો. આ દરમિયાન ફોન પર સંપર્કમાં રહેતાં. પ્રેમની વાતો કરતાં. પણ જાણે કુદરતને બન્નેનો પ્રેમ મંજૂર ન હતો. એકાએક રમલીએ વાતચીત બંધ કરી દીધી. ગૌતમને આ કંઈક ગળે ન ઉતર્યુ. એણે ગામ જવાનું નક્કી કર્યું.